CELEX: 62011CA0037
Language: mt
Date: 2012-10-18 00:00:00
Title: Kawża C-37/11: Sentenza tal-Qorti tal-Ġustizzja (L-Ewwel Awla) tat- 18 ta’ Ottubru 2012 — Il-Kummissjoni Ewropea vs Ir-Repubblika Ċeka (Nuqqas ta’ Stat li jwettaq obbligu — Ammissibbiltà — Regolament Nru 1234/2007 — Artikolu 115 — Anness XV — Punt I(2) — Appendiċi għall-Anness XV — Parti A — Deskrizzjonijiet dwar il-bejgħ “butir” u “prodott tal-ħalib tal-frix” — Deskrizzjoni dwar il-bejgħ “pomazánkové máslo” (butir sabiex jiddellek) — Lista ta’ derogi)

8.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 379/6
            
         Sentenza tal-Qorti tal-Ġustizzja (L-Ewwel Awla) tat-18 ta’ Ottubru 2012 — Il-Kummissjoni Ewropea vs Ir-Repubblika Ċeka
   (Kawża C-37/11) (1)
   
   (Nuqqas ta’ Stat li jwettaq obbligu - Ammissibbiltà - Regolament Nru 1234/2007 - Artikolu 115 - Anness XV - Punt I(2) - Appendiċi għall-Anness XV - Parti A - Deskrizzjonijiet dwar il-bejgħ “butir” u “prodott tal-ħalib tal-frix” - Deskrizzjoni dwar il-bejgħ “pomazánkové máslo” (butir sabiex jiddellek) - Lista ta’ derogi)
   2012/C 379/10
   Lingwa tal-kawża: iċ-Ċekk
   
      Partijiet
   
   
      Rikorrenti: Il-Kummissjoni Ewropea (rappreżentanti: Z. Malůšková u H. Tserepa-Lacombe, aġenti)
   
      Konvenuta: Ir-Repubblika Ċeka (rappreżentanti: M. Smolek, T. Müller u J. Očková, aġenti)
   
      Suġġett
   
   Nuqqas ta’ Stat li jwettaq obbligu — Ksur tal-Artikolu 115 tar-Regolament tal-Kunsill (KE) Nru 1234/2007, tat-22 ta’ Ottubru 2007, li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ĠU L 299, p. 1), flimkien mal-punt 1, paragrafu 2 tal-Anness XV tal-imsemmi regolament, kif ukoll il-Parti A tal-appendiċi għal dan l-anness — Leġiżlazzjoni ta’ Stat Membru li tawtorizza l-kummerċjalizzazzjoni ta’ prodott li jikkorrispondi għall-isem ta’ bejgħ “prodott tal-ħalib tal-frix” taħt l-isem ta’ bejgħ “Pomazánkové máslo” (butir sabiex jiddellek)
   
      Dispożittiv
   
   
               (1)
            
            
               Billi awtorizzat il-bejgħ tal-pomazánkové máslo (butir sabiex jiddellek) taħt l-isem “máslo” (butir), meta dan il-prodott għandu kontenut ta’ xaħam tal-ħalib ta’ inqas minn 80 % u kontenut ta’ ilma u ta’ materja niexfa mhux xaħmi rispettivament ta’ 16 % u 2 %, ir-Repubblika Ċeka naqset milli twettaq l-obbligi taħha taħt l-Artikolu 115 tar-Regolament (KE) tal-Kunsill Nru 1234/2007, tat-22 ta’ Ottubru 2007, li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (“ir-Regolament Waħdieni dwar l-OKS”), moqri flimkien mal-ewwel u mat-tieni subparagrafu tal-Punt I(2) tal-Anness XV tal-imsemmi regolament kif ukoll mal-Parti A, punti 1 u 4, tal-Appendiċi għal dan l-anness.
            
         
               (2)
            
            
               Ir-Repubblika Ċeka hija kkundannata għall-ispejjeż
            
         
      (1)  ĠU C 80, 12.3.2011